તુષ્ટીકરણની રાજનીતિના કારણે હંમેશાં વિવાદમાં રહેતાં પશ્ચિમ બંગાળનાં મુખ્યપ્રધાન મમતા બેનરજીએ એક મોટી ચૂંટણીલક્ષી જાહેરાત કરીને બધાંને ચોંકાવી દીધાં છે. મમતા બેનરજીએ રાજ્યની ર૮ હજાર દુર્ગા પૂજા કમિટીને રૂ.૧૦-૧૦ હજારનું દાન આપવાની જાહેરાત કરીને આગામી ચૂંટણીમાં ભાજપને તેના જ શસ્ત્રથી હરાવવાની તૈયારી કરી લીધી છે. આ ઉપરાંત તેમણે પૂજા કમિટીઓ પાસેથી વસૂલાતી ફાયર લાઇસન્સ ફી લેવાની પણ બંધ કરવાની અને વીજળીના દરમાં ખાસ છૂટ આપવાની જાહેરાત કરી છે. પશ્ચિમ બંગાળમાં હિન્દુ જનાધારની દિશામાં આગળ વધી રહેલા ભાજપને રોકવા માટે મમતા આ ‘હિન્દુ કાર્ડ’ રમ્યાં હોવાની ચર્ચા છે. તેમનો આ ચૂંટણીલક્ષી દાવ જોઈને ભાજપની છાવણીમાં પણ સન્નાટો ફેલાઈ ગયો છે.